**ELŐTERJESZTÉS**

**Körmend Város Önkormányzata Képviselő-testülete 2021. július 22-i rendkívüli ülésére**

Tárgy: Körmendi Idősekért Nonprofit Kft. részére tagi kölcsön biztosítása

Tisztelt Képviselő-testület!

A Körmendi Idősekért Nonprofit Kft. kereste meg azzal az Önkormányzatot, hogy biztosítson az Önkormányzat részükre 5.000.000 Ft. összegben tagi kölcsönt, mivel a COVID -19 pandémia miatt az intézmény működése veszélybe került, nagyon hosszú ideig nem vehettek fel új ellátottakat jogszabályi tiltás miatt, miközben a költségeik (bér, energiaköltség stb.) nem csökkentek.

A COVID járvány miatt már borítékolható, hogy veszteségesen zárja a cég ezt az évet is, és jelenleg nem ismert semmi olyan intézkedés, ami a megsegítésükre irányulhatna.

AZ Unger László Idősek Otthona több száz millió Ft. összegű magánadományból létesült, ahol az adomány elfogadásával a város vállalta a létrehozott intézmény fenntartását. Az ellátotti helyek többszörösére lenne igény, az ország egészen más részéről is jelentkeznek idős személyek felvételüket kérve az intézménybe, de a COVID-19 járvány sajnos ennek is keresztbe tett, a létszámstop kihatott a gazdálkodásra is (csökkent normatíva, csökkenő ellátotti befizetés), miközben kiadási oldalon nemhogy nem stagnálnak a költségek, hanem egyre drágul minden szolgáltatás.

Kérem a Testületet, hogy biztosítsa a tagi kölcsön nyújtását a Kft. részére, hogy az Unger László Idősek Otthona működésének a biztonságát a Kft. biztosítani tudja továbbra is.

**HATÁROZATI JAVASLAT**

Körmend Város Önkormányzata Képviselő-testülete a Körmendi Idősekért Nonprofit Kft. részére, az Unger László Idősek Otthona fenntartása során előállt átmeneti gazdálkodási nehézségekre tekintettel 5.000.000 Ft. összegű tagi kölcsönt biztosít, amelyet az Önkormányzat saját likviditásához igazodóan ad át a Körmendi Idősekért Nonprofit Kft. számára.

Körmend, 2021. 07. 19.

**Bebes István**

**polgármester**